Որքան էլ անհեթեթ է, եթե այժմ դեռ չասենք հանցավոր, այս իրավիճակում «Սևան» ազգային պարկի տնօրեն Վահե Գուլանյանը հասարակությանը ոչ միայն չի ներկայացրել վերոնշյալով պայմանավորված վտանգները, այլև կեղծ տեղեկություններ հրապարակելով, իրավիճակը ներկայացրել է անվտանգ և, ինչպես ասում են, փափուկ բարձ դրել հասարակության գլխի տակ, ինչի համար պետք է պատասխան տա: Նա բավական չէ, որ ջրիմուռների հայտնվելը, ըստ «Արմենպրես»-ի հրապարակած տեղեկատվության, բնական է համարել (մինչդեռ դա հետևանք է նաև Սևանի աղտոտվածության, լճում օրգանական նյութի անթույլատրելի բարձր պարունակության), նաև ասել է, թե դրանք կվերածվեն օրգանական նյութերի, որոնք օգտակար են լճի համար: Այս հակագիտական անհեթեթությանը, մեղմ ասած, խայտառակությանն առաջիկայում դեռ հանգամանորեն կանդրադառնանք: